**Banksy** on üks tuntumaid Inglismaa grafitikunstnikke, kes on tuntust kogunud ka poliitilise aktivismiga. 

Tema šabloontehnikas valmistatud teosed on leidnud rahvusvahelist tähelepanu ning temalt on ilmunud mitu raamatut ja film "Exit Through the Gift Shop".

Banksy isik on teadmata. Spekuleeritakse, et Šveitsi kunstnik Maître de Casson võib olla Banksy.
Maître de Casson eitab seda oma veebisaidil. 
On ka arvatud, et see võiks olla Bristolist pärit ansambli Massive Attack laulja Robert Del Naja (sündinud 21. jaanuaril 1965). 

Banksyt tunnustati 2014. aastal kui *Webby Person of the Year*.

Identiteet
----------

 Teos Bethnal Greene'is Pollardi tänaval, mida tehes olevat Banksy kaamerasilma ette jäänud
Banksy identiteeti on hoitud tugeva saladuskatte all ning mõnel üksikul ajakirjanikul on õnnestunud teda näost näkku näha ja intervjueerida. On väidetud, et Banksy tegelik nimi on Robert või Robin Banks ja et ta sünniaasta on 1974, kuid need väited ei ole leidnud kindlat tõestust.

Ajakirjanik Simon Hattenstone, üks väheseid, kes on Banksyt intervjueerinud, on tema välimust iseloomustanud järgmiselt (2003. aasta artiklis "Something to spray"): *Banksy on valgenahaline, 28-aastane, lohaka väljanägemisega – teksased, T-särk, hõbedast hammas, hõbekett ja -kõrvarõngas. Ta näeb välja nagu Jimmy Naili ja Mike Skinneri ristsugutis.*

Sama intervjuu käigus väitis Banksy ka seda, et isegi ta vanemad ei tea, et ta on grafitikunstnik, vaid nad arvavad, et ta töötab maalri ja dekoraatorina.

2007. aasta oktoobris jõudsid meediasse fotod, millel oli väidetavalt kujutatud Banksyt. Banksyks peetud mees sattus tänaval liikunud inimese kaamera ette Bethnal Greene'is (Londoni idaosas), ning see võis olla esimene kord, kui teda avalikult õnnestus pildistada.

Tehnika
-------

Banksy on oma raamatutes maininud, et kui ta oli 18-aastane ja üritas ühel ööl reisirongile suurte mullilaadsete hõbedaste tähtedega teksti kirjutada, ilmus välja politsei. Tema kaaslastel õnnestus autoga kaduda, kuid tema oli sunnitud end rohkem kui tund aega ühe veoki all peitma ning seda nõnda õnnetult, et mootoriõli tilkus talle pidevalt peale. Siis olevat ta otsustanud, et kui tal ei õnnestu oma grafiti tegemiseks kuluvat aega vähemalt poole võrra lühendada, peaks ta üldse sellest tegevusest loobuma. 

Veoki all kükitades ja kütusepaagile šablooni abil kantud kujutist vahtides olevat ta tulnud mõttele, et see olekski lahendus tema probleemidele. Sellest ajast alates on selle tehnika kasutamine üks Banksy loomingu põhitunnuseid.

Banksy salatseva loomuse tõttu ei ole siiski päris selge, mis tehnikat ta kasutab, et kujutisi šabloonidele saada. On tõenäoline, et ka kasutab selleks arvuti abi, kuna paljud tema loodud pildid paistavad silma väga realistliku kujutusviisi poolest.

Teosed
------

Alasti mehe kujutis Bristolis kogus laiemat kuulsust, kui kohalik linnanõukogu korraldas selle säilitamisväärsuse väljaselgitamiseks avaliku debati. 97% (kõik peale 6 inimese) toetasid selle säilitamist
### Grafiti

### Maalid

### Raamatud

Banksy on ise välja andnud raamatuid, mis sisaldavad pildimaterjali tema teostest koos tema kirjutatud või tsiteeritud vahetekstide ja vaimukate märkustega.

* "Banging Your Head Against A Brick Wall" (2001)
* "Existencilism" (2002)
* "Cut it Out" (2004)
* "Wall and Piece" (2005)

Teiste autorite poolt on välja antud kaks raamatut, mis käsitlevad Banksy taieseid:

* Martin Bull, "Banksy Locations and Tours: A Collection of Graffiti Locations and Photographs in London" (2007).
* Steve Wright, "Banksy's Bristol: Home Sweet Home" (2007).

### Filmid

2010. aastal tegi Banksy dokumentaalfilmi "Exit Through the Gift Shop". See leidis sooja vastuvõttu kriitikutelt ja oli parima dokumentaalfilmi Oscari nominent.

### Teosed muuseumides

2005. aasta mais riputas Banksy enda versiooni varasest koopamaalingust Briti Muuseumi Londonis. Pärast selle pildi avastamist lisas muuseum selle oma püsikollektsiooni. Teos kujutas inimfiguuri ostukäru lükkamas ja selle juurde oli lisatud kirjeldus, mis väitis näiteks, et tegu on Londoni idaosast pärineva hästisäilinud primitiivkunsti näitega ning et selle autor on Banksymus Maximus.

Sama on Banksy proovinud ka paljude teiste muuseumide juures. Näiteks New Yorgis paiknevas moodsa kunsti muuseumis rippus USA popkunstniku Andy Warholi ühe tuntuima teose eeskujul loodud Tesco supipurgi kujutis kuus päeva ning samas linnas asuvas loodusmuusemis õnnestus tema poolt modifitseeritud põrnikal 12 päeva eksponaatide seas vedeleda, enne kui see seast ära korjati. Alati ei ole tal aga nõnda palju õnne olnud ning näiteks Tate Gallerysse üles riputatud maal, mis kujutas politseilindiga ümbritsetud rahulikku inglise maamaastikku, kukkus vähese liimi tõttu juba kahe ja poole tunni pärast alla. Mitmed teosed on aga ära korjatud juba paar tundi pärast nende ilmumist muuseumiseintele.

### Teosed oksjonitel

Banksy teosed müüvad hästi ka paljudel oksjonitel. Näiteks müüdi 2007. aasta alguses tema akrüülvärviga lõuendile kantud teos "Bombing Middle England" anonüümsele ostjale 102 000 Inglise naela eest (hind ületas tunduvalt kunstniku eelmist müügirekordit, mis oli 57 600 naela), kuigi oksjonimaja oli varem teose väärtuseks hinnanud 30 000–50 000 naela. Kõrge hinnaga ja hinnangulist väärtust tugevalt ületades on müüki läinud ka paljud teised kunstniku teosed, näiteks "Avon and Somerset Constabulary" (96 000 naela; oksjonimaja hinnang oli 60 000–80 000), "Lenin on Rollerskates (Who Put the Revolution on Ice?)" (48 000; hinnang 20 000–30 000), "Attack of the Badly Drawn Boy" (78 000; hinnang 20 000–30 000) ja Andy Warholi kuulsa Marilyn Monroe portreega sarnanenud Kate Mossi portree, mis müüdi 96 000 naela eest.

Tema loomingut on edukalt müüdud ka eBay oksjonitel.

2018. aastal pälvis tähelepanu olukord, kus oksjonil müüdi enam kui miljoni naela eest Banksy teos "tüdruk õhupalliga" ning vahetult pärast müüki käivitus raami sees olev mehhanism, mis lõikas teose ribadeks. Seesugust teose hävitamist on omakorda nimetatud ka Banksy suurimaks teoseks.

### Muu looming

Banksy on jätnud mitmetesse populaarsetesse vaatamisväärsuste äärsetesse kohtadesse kirja "*This is not a photo opportunity*" ('See ei ole võimalus pildi tegemiseks').

Samuti on Banksy märgistanud teatud müüre ja seinu, väites, et need on legaalsed grafitialad. Kui linnavalitsus neid kirju kiiresti seintelt kustutada pole märganud, on märgistatud pinnad õige pea rohke grafitiga täidetud. 

Need teated olid tehtud šablooni abil musta värviga, sisaldades tavaliselt vappi ja teksti, et selle seina katmine grafitiga on lubatud linnavõimude poolt ja veel mõnda lisamärget nagu näiteks soovitust enda järel mitte prügi maha jätta. Banksy katsetas ka grammatiliselt ebakorrektse tekstiga, kuid tulemus jäi endiseks. 

Sama tegevust San Franciscos proovides juhtus aga nõnda, et mõni päev hiljem olid grafitit lubavad osad kaetud valge värviga, kuid muud hoiatused (tol puhul keeld seinale teateid lisada ja muidu logeleda) olid jäetud alles.

Tunnustus
---------

2014. aastal pälvis ta Webby auhinna kategoorias "Aasta inimene".

Tsitaate
--------

See (müüris olevat auku ja sealt paistvat sinist taevast koos poisiga) kujutav grafiti on tehtud 2005. aastal Rām Allāhi juures. Banksy on selle kohta öelnud, et "Palestiina on nüüd maailma suurim vabaõhuvangla ja ülim tegusa puhkuse sihtkoht grafitikunstnikele"

|  |  |  |  |
| --- | --- | --- | --- |
| „ | *Some people become cops because they want to make the world a better place. Some people become vandals because they want to make the world a better* looking *place.* | "| Banksy. "Wall and Piece" |

|  |  |  |  |
| --- | --- | --- | --- |
| „ | *Despite what they say graffiti is not the lowest form of art. Although you might have to creep about at night and lie to your mum it's actually one of the more honest art forms available. There is no elitism or hype, it exhibits on the best walls a town has to offer and nobody is put off by the price of admission.* | "| Banksy. "Wall and Piece" |

|  |  |  |  |
| --- | --- | --- | --- |
| „ | *TV has made going to the theatre seem pointless, photography has pretty much killed painting, but graffiti remains gloriously unspoilt by progress.* | "| Banksy. "Wall and Piece" |

Galerii
-------

* Rotid on ühed sagedasemad tegelased, keda Banksy kujutabRotid on ühed sagedasemad tegelased, keda Banksy kujutab
* Mitmetel Banksy teostel kohtab sarnaseid kollaseid smaileMitmetel Banksy teostel kohtab sarnaseid kollaseid *smaile*
* Suudlevad politseinikud Brightonis InglismaalSuudlevad politseinikud Brightonis Inglismaal
* The Mild Mild West – sõnamäng, kus "metsik" on asendatud "tasasega" (mild tähendab inglise keeles 'tasane, leebe')The Mild Mild West – sõnamäng, kus "metsik" on asendatud "tasasega" (*mild* tähendab inglise keeles 'tasane, leebe')
* 
* HääletajaHääletaja
* Banksy tõlgendus filmist "Pulp Fiction"Banksy tõlgendus filmist "Pulp Fiction"
*

Vaata ka
--------

* grafiti

Viited
------

Banksy on rottide kohta öelnud: "Nad eksisteerivad luba küsimata. Nad on vihatud, jahitud ja taga kiusatud. Nad elavad vaikses meeleheites kõntsa sees. Aga nad on siiski võimelised terve tsivilisatsiooni põlvili suruma. Kui sa oled räpane, ebaoluline ja sind ei armastata, siis on rotid ülimaks eeskujuks."

1. ↑  Fiona Pryor: "On the trail of artist Banksy" BBC News, 8. veebruar 2007
2. 1 2 3  Jeff Howe: "Art Attack" Wired, august 2005
3. 1 2  Patrick Foster: "Banksy, the celebrated graffiti artist, is caught in the act for first time" Times Online, 31. oktoober 2007
4. 1 2  "Faces of the week" BBC News, 15. september 2006
5. ↑ . . `{{netiviide}}`: kontrolli kuupäeva väärtust: `|aeg=` (juhend); puuduv või tühi `|url=` (juhend); puuduv või tühi pealkiri: `|pealkiri=` (juhend); välislink kohas ``|aeg=`` (juhend)
6. ↑ . Www.maitredecasson.com/Banksy.php. `{{netiviide}}`: kontrolli kuupäeva väärtust: `|aeg=` (juhend); puuduv või tühi `|url=` (juhend); puuduv või tühi pealkiri: `|pealkiri=` (juhend)
7. ↑  "Arvatakse, et Goldie paljastas tänavakunstnik Banksy identiteedi" kultuur.err.ee, 24. juuni 2017
8. 1 2  Banksy : Webby Person of the Year Webby Awards
9. ↑  Simon Hattenstone: "Something to spray" Guardian, 17. juuli 2003
10. ↑  "Banksy jäi vahele?" Elu24, 31. oktoober 2007
11. ↑  Alex Altman: "Banksy Unmasked? A Graffiti Mystery" Time, 2. november 2007
12. 1 2 3 4  Banksy. *Wall and Piece*, Random House UK 2005, ISBN 1844137872
13. ↑  "Artist's saucy stencil for city" BBC News, 21. juuni 2006
14. ↑  Roger Ebert: "EXIT THROUGH THE GIFT SHOP" rogerebert.com, 28. aprill 2010
15. ↑  Daisy Bowie-Sell: "Banksy has been up to mischief in the lead up to Oscars" The Telegraph, 28. veebruar 2011
16. ↑  "Banksy's Exit Through the Gift Shop up for Oscar award" BBC, 25. jaanuar 2011
17. ↑  Dalya Alberge: "Banksy’s bombers fetch decent price" Times Online, 8. veebruar 2007
18. ↑  Lucy Bannerman: "Banksy street art makes him a very respectable £500,000" Times Online, 25. oktoober 2007
19. ↑  Simon Crerar: "Kate Moss Banksy print fetches £96k" Times Online, 6. veebruar 2008
20. ↑  Simon Crerar: "Banksy wall art could top £200k on eBay internet auction" Times Online, 14. jaanuar 2008
21. ↑  "Banksy posts video of £1m painting shredding stunt at Sotheby's" BBC News, 6. oktoober 2018
22. ↑  "Kirke Kangro Banksy hävinud maalist: kunstnik võib materjalina kasutada kõike, ka ostjat" ERR menu, 8. oktoober 2018
23. ↑  Jonathan Jones: "Why putting £1m through the shredder is Banksy’s greatest work" The Guardian, 8. oktoober 2018
24. ↑  "Grafitikunstnik Banksy joonistas Läänekalda turvatarale karikatuurid"[*alaline kõdulink*] Postimees, 8. august 2005

Välislingid
-----------

|  |  |
| --- | --- |
|  | Pildid, videod ja helifailid Commonsis: **Banksy** |

* Banksy koduleht (*inglise keeles*)
* Banksy foorum
* VisitBristol.co.uk: Banksy – Bristol's Graffiti Artist
* Guardian.co.uk: Simon Hattenstone meets Britain's No 1 graffiti artist
* Time. Photos: The World According to Banksy
* Mele Pesti "Banksy – kõrgel tasemel kunstipätt" Eesti Ekspress, 7. september 2005
* Banksy trademark 'at risk' after street artist loses legal battle. Guardian, 17. september 2020
* Banksy uses Ukraine as a canvas. BBC News, 19. november 2022 (video 00:50)
* Ukraine's Banksy stamps feature art of Putin in judo match. BBC News, 26. veebruar 2023